

**GOSPODARSKI LIST**

**Gos Ivan Stupnišek**

**10000 ZAGREB**

Split, 10.02.2021.

Uvaženi g. Ivane, u „Gospodarskom listu“ uglavnom Vas poznajem, pa ste stoga i u naslovu.

Jučer mi uručuju zadnji broj od 1. veljače, gdje na glavnoj, vanjskoj stranici čitam naslov:

 **„PRVI TJEDAN NAKON PORODA JANJADI I JARADI“**

Strese me malo sadržaj, kojeg pokazujem ozbiljnijoj službenici u uredu do mojeg. Kaže da ona tu ne vidi ništa neobično. Tada shvatih da i kod mene vlada izvjesna, opća nepismenost.

**Pa pobogu milome, na ovome svijetu porađaju se samo i samo ljudi. Životinje se kote, ili pobliže, ovce se ojanje, a koze ojare ili okoze. Ima li išta loše ili prostački u riječi okot? Pa nema!**

Koliko li sam samo puta imao potrebe intervenirati, pa bi to nevoljko preskočio, zaobišao, ali sada me baš iritiralo. Neka je smisao naslova i sadržaja posve jasan, list koji naglašava 180-godišnju tradiciju, to sebi ne bi trebao dopustiti.

Nadam se da ćete ovo protumačiti kao čin dobre namjere, iako sam namjerno bio malo grub, ne bi li postigao željeni efekt.

Uz srdačan pozdrav.

Jure Kuvačić, agronom. v.r.